ซีซั่นการท่องเที่ยวในภูเก็ต แบ่งออกเป็น 2 ซีซั่น High และ Low ซีซั่น - เที่ยวภูเก็ต เดือนไหนดี - นิยมที่สุดเป็นช่วง High Season เดือนพฤศจิกายน ถึง เดือนเมษายน จะนับเป็นช่วงไฮซีซั่น ที่นักท่องเที่ยวมาเที่ยวกันเยอะ อากาศดีมาก มรสุมน้อย น้ำใส ทุกเกาะเปิดให้ไปท่องเที่ยว และมีช่วงที่พีคสุดๆอยู่ที่ปลายเดือนธันวาคม ไปจนถึงกลางเดือนมกราคม ช่วงวันหยุดยาวช่วงวันขึ้นปีใหม่นี่นิยมสุดๆ เพราะคนเยอะมากๆ ที่พักราคาสูงกระฉูดกันเลย ส่วนช่วง Low ซีซั่นนั้น ตั้งแต่เดือนพฤษภาคม ไปจนถึงเดือนตุลาคม เพราะว่าจะเป็นช่วงหน้าฝน ทะเลมีคลื่นลมแรง บางเกาะมีการปิดให้บริการ แต่บางวันนั้น อากาศอาจจะดีท้องฟ้าแจ่มใส สวยไม่แพ้หน้าไฮซีซั่นเลย อันนี้ก็ขึ้นอยู่กับสภาพอากาศในแต่ละวันอีกที นักท่องเที่ยวไม่เยอะมาก ค่าใช้จ่ายต่างๆก็ถือว่าถูก โดยเฉพาะพวกที่พัก ราคาจะถูกกว่าช่วงหน้าไฮพอสมควรเลยละ